Keisarinkanava
Keisarinkanava (myös: Kiinan suuri kanaali) on pisin ihmisen rakentama vesireitti maailmassa. Se on 1 800 kilometriä pitkä ja 40 metriä leveä. Se kuljettaa Jangtsen, Keltaisenjoen, ja pienempien jokien vettä Kiinan itärannikolla. Korkeuseroa kanavan joidenkin osien välillä on 42 metriä. Eteläinen ja keskinen osa kanavasta on edelleen vilkkaassa käytössä mutta Keltaisenjoen päässä kanava on huonokulkuinen veden ajoittaisen vähyyden vuoksi.
Piensaaren kanava
Piensaaren kanava eli Haijan kanava on Varkaudessa Haijanselälle johtavalla veneväylällä sijaitseva Piensaaren halki kaivettu avokanava. 1900-luvun alussa rakennettu kanava on pituudeltaan 200 metriä, leveys on 7,1 metriä, syväys 1,8 metriä ja suurin mastonkorkeus 5,5 metriä.